# चेन्नई एक्सप्रेस

| चेन्नई एक्सप्रेस |
| --- |
|  पोस्टर |
| निर्देशक |
रोहित शेट्टी |
| पटकथा |
यूनुस साजवाल |
| कहानी |
के॰ सुभाष |
| निर्माता |
गौरी खान रोनी स्क्रूवाला सिद्धार्थ राय कपूर |
| अभिनेता |
दीपिका पादुकोण शाहरुख खान |
| छायाकार |
डुडले |
| संपादक |
स्टीवन एच॰ बेर्नार्ड |
| संगीतकार |
विशाल-शेखर |
| निर्माण कंपनी |
रेड चिलीज़ एंटरटेनमेंट |
| वितरक |
यूटीवी मोशन पिक्चर्स |
| प्रदर्शन तिथियाँ | * 8 अगस्त 2013 (2013-08-08) (यूनाइटेड किंगडम, संयुक्त राज्य अमेरिका)
* 9 अगस्त 2013 (2013-08-09) (Worldwide)
 |
| लम्बाई |
141 मिनट |
| देश |
भारत |
| भाषा |
हिन्दी |
| लागत |
₹ 120 करोड़ |
| कुल कारोबार |
₹ 423 करोड़ |

चेन्नई एक्सप्रेस रेड चिलीज़ एंटरटेनमेंट के बैनर तले बनी रोहित शेट्टी द्वारा निर्देशित और गौरी खान द्वारा निर्मित 2013 की भारतीय एक्शन हास्य फ़िल्म है। शाहरुख खान और दीपिका पादुकोण फ़िल्म में मुख्य भूमिका में हैं। फिल्म ने भारत में ₹256.70 करोड़ का कारोबार किया था।

## पटकथा

राहुल (शाहरुख़ ख़ान) 40 वर्षीय अविवाहित उत्तर भारतीय युवक है, जिसे उसके मां-बाप के गुज़र जाने के बाद उसके दादा (लेख टंडन) और दादी (कामिनी कौशल) ने पाल पोस के बड़ा किया। उसके दादा की आख़िरी इच्छा थी कि उनके मरने के बाद उनकी अस्थियों को रामेश्वरम में प्रवाहित कर दिया जाए। उनकी इच्छा के अनुसार वो उनकी अस्थियां लेकर चेन्नई एक्सप्रेस में सवार होता है। वैसे उसकी असल योजना होती है कि वो अपनी रामेश्वरम यात्रा को बीच में छोड़कर दो दोस्तों के साथ छुट्टियां मनाने गोवा चला जाए। ट्रेन में उसकी मुलाक़ात एक तमिल लड़की मीना (दीपिका पादुकोण) से होती है। कुछ लोग मीना का अपहरण करना चाहते हैं और मीना उनसे बचने का प्रयास करती है। मीना के पिता (सत्यराज) कुंबन गांव के कुख्यात डॉन हैं। उन्होंने ही मीना के पीछे उसका अपहरण करने के लिए अपने रिश्तेदारों को भेज रखा है। वो मीना की शादी उसकी इच्छा के विरुद्ध थंगाबली (निकतिन धीर) से करना चाहते हैं। इसी कारण से मीना घर से भाग जाती है। राहुल, अपनी योजना के अनुसार गोवा नहीं जा पाता है क्योंकि वो परेशानी में घिरी मीना को देखता है और महसूस करता है कि उसे मदद की आवश्यकता है। इस प्रकार उन दोनों में प्यार हो जाता है और कहानी आगे बढ़ती है।

## पात्र

* दीपिका पादुकोण - मीना लोचनी
* शाहरुख खान - राहुल
* सत्यराज - कुंबन गांव के कुख्यात डॉन और मीना के पिता
* निकतिन धीर - थंगाबली
* मनोरमा - मीना की चाची
* प्रियामणि - 'वन टू थ्री फ़ोर' गाने में
* कामिनी कौशल
* लेख टंडन

## संगीत

| Untitled |
| --- |
|   |

फ़िल्म संगीत 1 जुलाई 2013 को जारी किया गया।

| गीत सूची |
| --- |
| क्र॰ | शीर्षक | गायक | अवधि |
| 1. | "वन टू थ्री फ़ोर" | विशाल डडलानी, हंसिका अय्यर, श्रीचरण कस्तूरीरंगन | 3:48 |
| 2. | "तितली" | गोपी सुंदर, चिन्मयी श्रीपाद | 5:50 |
| 3. | "तेरा रास्ता छोडूँ ना" | अनुषा मणि, अमिताभ भट्टाचार्य | 4:13 |
| 4. | "कश्मीर मैं तु कन्याकुमारी" | सुनिधि चौहान, अरीजीत सिंह, नीति मोहन | 5:07 |
| 5. | "रेड्डी स्टडी पो" | मचास विद अत्तितुदे के विशाल डडलानी, ब्रोधा वी & स्मोकी और एंकोरे, नेटली डि लुक्कियो | 4:50 |
| 6. | "चेन्नई एक्सप्रेस" | एस॰ पी॰ बालासुब्रमण्यम, जोनिटा गाँधी | 3:37 |
| 7. | "तीतली (डबस्टेप संस्करण)" | ज़ोहेब खान, फोएनिक्स | 3:40 |
| 8. | "चेन्नई एक्सप्रेस (मैशप)" | डीजे कीरण कामथ | 3:53 |
| 9. | "लुंगी डांस" | "यो! यो! हनी सिंह" | 4:36 |
| **कुल अवधि:** | **39:34** |

### संगीत समीक्षा

| व्यावसायिक रेटिंग |
| --- |
| समीक्षकों से प्राप्त रेटिंग |
| स्त्रोत | रेटिंग |
| देवेश शर्मा (फ़िल्मफ़ेर) |  |
| इंडो एशियन न्यूज सर्विस (सीएनएन आईबीएन) |  |
| यशिका माथुर (डेली न्यूज एंड एनालिसिस) |  |

## समालोचना

चेन्नई एक्सप्रेस को भारत में मिलीजुली समीक्षाएं मिली।

## टिकट खिड़की

*चेन्नई एक्सप्रेस* भारत की विश्वस्तर पर सबसे अधिक कमाई करने वाली फ़िल्म बनने में सफल रही। इस फ़िल्म ने कुल रु.. 3.95 बिलियन(US$ 57.67 मिलियन) की कमाई की। बॉक्स ऑफ़िस इण्डिया के अनुसार फ़िल्म ने *थ्री इडीयट्स* द्वारा बनाये गये उच्च मानक रु.. 3.92 बिलियन(US$ 57.23 मिलियन) को पार किया।

## सन्दर्भ

## बाहरी कड़ियाँ

* औपचारिक जालस्थल
* *चेन्नई एक्सप्रेस*  इंटरनेट मूवी डेटाबेस पर
* *चेन्नई एक्सप्रेस* बॉलीवुड हंगामा पर